**Ministru kabineta noteikumu projekta**

**„Grozījums Ministru kabineta 2014. gada 4. februāra noteikumos Nr. 78 „Klimata pārmaiņu finanšu instrumenta finansēto projektu atklāta konkursa „Siltumnīcefekta gāzu emisijas samazināšana transporta sektorā – atbalsts elektromobiļu un to uzlādes infrastruktūras ieviešanai” nolikums”” sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums |  Noteikumu projekts sagatavots saskaņā ar likuma „Par Latvijas Republikas dalību Kioto protokola elastīgajos mehānismos” 10.panta trešās daļas 1. un 2.punktu. Noteikumu projekta mērķis ir finansējuma atlikuma no Klimata pārmaiņu finanšu instrumenta (turpmāk – KPFI) projektu konkursa „ Siltumnīcefekta gāzu emisijas samazināšana transporta sektorā – atbalsts elektromobiļu un to uzlādes infrastruktūras ieviešanai” pievienošana KPFI projektu konkursam „Kompleksi risinājumi siltumnīcefekta gāzu emisiju samazināšanai”. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  Noteikumu projekts paredz, ka finanšu instrumenta finansējumu, kas radies: 1. konkursa ietvaros projektu īstenošanai nav piešķirts pieejamais finansējums, kas norādīts šo noteikumu 4.punktā; 2. projekta iesniegumā paredzēto projekta aktivitāšu īstenošanai pēc sarindošanas šo noteikumu 47. punktā minētajā secībā, ņemot vērā arī šo noteikumu 48. punktā minētos nosacījumus, nav pietiekams finansējums atbilstoši šo noteikumu 4.punktam un ir pieņemts lēmums par projekta iesnieguma noraidīšanu; 3. konkursa īstenošanas laikā tiek izbeigts ar finansējuma saņēmēju noslēgtais projekta līgums; 4. projekta īstenošanas laikā, grozot ar finansējuma saņēmēju noslēgto projekta līgumu, tiek samazināta šā projekta līguma ietvaros pieejamā finanšu instrumenta finansējuma summa; 5. pēc noslēguma pārskata apstiprināšanas un gala maksājuma pārskaitīšanas tiek konstatēts, ka finansējuma saņēmējs nav izmantojis visu projekta ietvaros pieejamo finanšu instrumenta finansējumu pievieno KPFI finansēto projektu atklāta konkursa „Kompleksi risinājumi siltumnīcefekta gāzu emisiju samazināšanai” ietvaros pieejamajam finanšu instrumenta finansējumam.Esošā situācija Konkursa „Siltumnīcefekta gāzu emisijas samazināšana transporta sektorā – atbalsts elektromobiļu un to uzlādes infrastruktūras ieviešanai” ietvaros tika iesniegti 162 projektu iesniegumi ar kopējo pieprasīto KPFI finansējumu 4 474 959,94 euro. Savukārt kopējais pieejamais finansējums konkursam ir 5 012 238,12 euro. Tas nozīmē, ka jau šobrīd viss pieejamais finansējums netiks izmantots.Identificētā problēma Saskaņā ar starptautisko līgumu nosacījumiem termiņš finansējuma piešķiršanai ir 2014.gada 30.jūnijs. Jaunu projektu konkursu kārtu, tajā skaitā „Siltumnīcefekta gāzu emisijas samazināšana transporta sektorā – atbalsts elektromobiļu un to uzlādes infrastruktūras ieviešanai”, īstenošana līdz š.g. 30.jūnijam nav iespējama, neveicot grozījumus starptautiskajos līgumos. Grozījumu veikšanai starptautiskajos līgumos būtu nepieciešami vairāki mēneši. Papildus tam KPFI ietvaros šobrīd notiek projektu iesniegumu vērtēšana projektu konkursā „Kompleksi risinājumi siltumnīcefekta gāzu emisiju samazināšanai”. Minētais konkurss tika izsludināts š.g. 3.februārī un tā ietvaros tika iesniegti 175 projekti ar kopējo pieprasīto KPFI finansējumu 36 907 579,25 euro. Savukārt kopējais pieejamais finansējums konkursam ir **14 492 667,22** euro. Tas nozīmē, ka jau šobrīd ir būtisks pieprasītā finansējuma apjoma pārsniegums.Problēmas risinājums Tā kā konkursā „Siltumnīcefekta gāzu emisijas samazināšana transporta sektorā – atbalsts elektromobiļu un to uzlādes infrastruktūras ieviešanai" apstiprinātie projekti atrodas projektu līgumu slēgšanas stadijā, kā arī gadījumos, ja projekta līgumi netiks noslēgti vai projektu īstenošanas laikā tiks izbeigti, neizmantotā finansējuma apjoms var pastāvīgi mainīties, līdz ar to ir nepieciešama elastīga kārtība, kādā neizmantoto finansējumu pievienot konkursā „Kompleksi risinājumi siltumnīcefekta gāzu emisiju samazināšanai” pieejamajam finansējumam. Ņemot vērā iepriekš minēto VARAM uzskata, ka finansējuma apjomu, kas rodas projektu konkursā „Siltumnīcefekta gāzu emisijas samazināšana transporta sektorā – atbalsts elektromobiļu un to uzlādes infrastruktūras ieviešanai” nepieciešams steidzami novirzīt projektu konkursam „Kompleksi risinājumi siltumnīcefekta gāzu emisiju samazināšanai”. Ministru kabineta 2012.gada 14.augusta noteikumu Nr.559 „Klimata pārmaiņu finanšu instrumenta finansēto projektu atklāta konkursa „Kompleksi risinājumi siltumnīcefekta gāzu emisiju samazināšanai” nolikums” 4. un 26.punkts nosaka, ka konkursa kārtās pieejamais finanšu instrumenta finansējuma apjoms tiek noteikts paziņojumā par konkursā pieejamo finansējumu, ko publicē Vides aizsardzības un reģionālās attīstības ministrija laikrakstā „Latvijas Vēstnesis” un ministrijas mājas lapā. |
| 3. | Projekta izstrādē iesaistītās institūcijas |  Noteikumu projekts tiks saskaņots ar starptautiskajiem partneriem. |
| 4. | Cita informācija | Nav |

|  |
| --- |
| II. Tiesību akta projekta ietekme uz sabiedrību, tautsaimniecības attīstībuun administratīvo slogu |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Izglītības iestādes, ārstniecības iestādes, kultūras institūcijas un komersanti. |
| 2. | Tiesiskā regulējuma ietekme uz tautsaimniecību un administratīvo slogu | Administratīvās procedūras nemainās. Atvieglo un padara ātrāku sabiedrības informēšanas iespēju par papildus pieejamo finansējumu.  |
| 3. | Administratīvo izmaksu monetārs novērtējums | Informācijas iesniegšanas un uzglabāšanas pienākumi neradīs papildus izmaksas. |
| 4. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
|  1. |  Saistības pret Eiropas Savienību |  Nav attiecināms |
|  2. |  Citas starptautiskās saistības |  Finansējums iegūts Starptautiskās emisiju tirdzniecības ietvaros atbilstoši Apvienoto Nāciju Organizācijas (ANO) Konvencijas par klimata pārmaiņām Kioto protokola (11.12.1997.) 17.panta nosacījumiem. |
|  3. |  Cita informācija |  Nav. |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas |  Noteikumu projekta izpildi nodrošinās Vides aizsardzības un reģionālās attīstības ministrija un Valsts SIA „Vides investīciju fonds”. |
| 2. | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem |  Noteikumu projekts pārvaldes funkcijas būtiski neietekmēs. Noteikumu projekta apstiprināšanas gadījumā jaunas iestādes vai struktūras nebūs jāizveido. Noteikumu projekta apstiprināšanas gadījumā netiek paredzēts likvidēt iestādes vai struktūras. Noteikumu projekta apstiprināšanas gadījumā netiek paredzēts reorganizēt iestādes vai struktūras. |
| 3. | Cita informācija | Nav |

Anotācijas III, IV un VI sadaļa – projekts šo jomu neskar

Vides aizsardzības un

 reģionālā attīstības ministrs R.Naudiņš

Vizē: valsts sekretārs G.Puķītis

2014.06.12. 9:45

830

Kašs, 67026538

raimonds.kass@varam.gov.lv